Trelis/gawiki huggingface dataset:
Jack Charlton. Imreoir agus bainisteoir sacair ab ea John "Jack" Charlton (a rugadh ar an 8 Bealtaine 1935 i Northumberland, Sasana agus a d'éag ar 10 Iúil 2020). Chaith Jack Charlton 10 mbliana ina bhainisteoir ar fhoireann sacair na hÉireann idir 1986-96. Bhí Charlton i gceannas do ré órga inar cháiligh an tír den chéad uair do chomórtais mhóra an domhain. Tá an Sasanach sa Táin in Éirinn mar gheall ar na gaiscí a rinne foireann na hÉireann agus é ina cheann feadhna orthu. 
Saol.
Leeds.
Do Leeds United F.C. amháin a d’imir Jack Charlton, ó 1950 go dtí 1973. D’imir sé níos mó cluichí don chlub sin ná mar a d’imir aon duine eile. 773 cluiche a d’imir sé don chumann i Yorkshire. Níos mó ná scór bliain a chaith sé ag imirt do Leeds United agus bhuaigh sé an tsraith leo in 1969, Corn FA in 1972, Corn na Sraithe in 1968 agus Corn UEFA faoi dhó, in 1968 agus in 1971. 
Bhuaigh Charlton Corn Sacair an Domhain le foireann náisiúnta Shasana i 1966. Bhí a dheartháir Bobby ann chomh maith. 
Bainisteoir na hÉireann.
Ba é Charlton an chéad eachtrannach a ceapadh mar bhainisteoir ar fhoireann sacair na hÉireann nuair a tugadh an post dó i 1985. Bhain an fhoireann áit amach ag mórchomórtas idirnáisiúnta den chéad uair nuair a cháiligh siad do EURO 88 in Iarthar na Gearmáine. Bhí Charlton i gceannas ar Éirinn do chuid na cluichí is tábhachtaí agus na hócáidí spóirt is taibhsiúla i stair na tíre, ina measc 
D'éirigh Charlton as an bpost i 1996. 
Ar scor.
Bronnadh saoránacht oinigh na hÉireann ar Charlton, chomh maith le Saoirse na Cathrach Bhaile Átha Cliath sa bhliain 1994.
Tháinig liomfóma ar Charlton i 2019 agus bhí néaltrú air le roinnt blianta anuas. D'éag sé ar 10 íúil 2020 . Bhí sé 85 bliain d’aois.
Droichead Suramadu. Droichead idir Surabaya, ar an oileán Iáva, agus an baile Bangkalan, ar an oileán Madura, san Indinéis is ea Droichead Suramadu (Indinéisis: "Jembatan Suramadu"), nó Droichead Surabaya-Madura. 
Staidreamh.
Tá dhá bhóithrín i ngach treo agus bóithrín éalaithe ag an droichead. Ar leataobh tá bóithrín do ghluaisrothair ann. Tá an droichead 5.4 ciliméadar ar fad, an droichead is faide san Indinéis.
Stair.
Cuireadh tús le tógáil an droichid ar 20 Lúnasa 2003. In Iúil 2004, thit cearchaill go talamh agus maraíodh oibrí amháin agus gortaíodh naonúr eile. Stad an oibriú ag deireadh 2004 de bharr easpa maoine, ach d'atosaigh siad an obair i Samhain 2005. Osclaíodh an droichead ar an 10ú Meitheamh, 2009. 4.5 trillion rupiah (US$445 million) an costas iomlán ar an scéim.
Chuck Grassley. Is é Charles Ernest "Chuck" Grassley (17 Meán Fómhair, 1933 ar rugadh é) seanadóir Stáit Aontaithe Mheiriceá sinsearach ó Iowa. Is ball den Pháirtí Poblachtach é.
Rugadh i New Hartford, Iowa é, agus bhain sé amach céim as an Ollscoil Thuaisceart Iowa i 1955, bhain sé amach iarchéim as an ollscoil chéanna i 1956. 
Toghadh é go dtí Teach na nIonadaithe Iowa i 1959 go 1974. Ba ball de Teach na nIonadaithe é go dtí 1974 nuair a toghadh go dtí Teach SAM na nIonadaithe. Ba ball de ó 1975 go 1981 é. Toghadh go Seanad na Stát Aontaithe i 1980 é, agus athtoghadh i 1986, 1992, 1998, agus 2004. Ba cathaoirleach de Choiste Poblachtach an Bheartais é ó 1997 go dtí 2003.
Ailbhe Mac Raghnaill. Ba é Ailbhe Mac Raghnaill (), an 8ú Taoiseach (Ceannaire Rialtais na hÉireann) agus an cúigiú ceannaire ar Fhianna Fáil. 
Rugadh ar an 3 Samhain 1932 é agus fuair sé bás ar an 21 Lúnasa 2014. 
Chaith sé dhá théarma mar Thaoiseach ach níor toghadh mar thaoiseach é ag an bpobal ach uair amháin. 
Rinne sé a lán oibre don phróiseas síochána i dTuaisceart na hÉireann. 
D'éirigh leis ocht mbilliún euro a fháil ón Aontas Eorpach sa bhliain 1992 agus é ina thaoiseach, le na bóithre breátha atá sa tír inniu a thógáil. 
D'éirigh Mac Raghnaill as an bpolaitíocht sa bhliain 2002. Bhí galar Alzheimer air.
Akbar. Jalâl ud-Din Muhammad Akbar, as Peirsis جلال‏الدين محمّد اكبر Ǧalāl Ud-Dīn Muḥammad ʾAkbar, (Umarkot, 14 Deireadh Fómhair 1542 - Âgrâ, 15 Deireadh Fómhair 1605) ceannaire na h-Impireachta Mógal ó 1556 go dtí 1605. Deirtear gurb é an Mógal is mó a bhí ann.
3ú haois. Is í an tríú haois an aois a mhair ó 201 AD go dtí 300 AD.
2ú haois. Is í an dara haois an aois a mhair ó 101 AD go dtí 200 AD.
1ú haois. Is í an 1ú haois an aois a mhair ó 1 AD go dtí 99 AD.
1504. Breitheanna.
"Dáta gan fhios dúinn"
Básanna.
"Dáta gan fhios dúinn"
George Best. Peileadóir sacair as Béal Feirste i dTuaisceart Éireann ab ea George Best (22 Bealtaine, 1946 - 25 Samhain, 2005). D'imir sé le foireann sacair náisiúnta Thuaisceart Éireann agus le Manchester United F.C.. 
Meastar go coiteann go raibh sé ar dhuine de na himreoirí sacair ab fhearr riamh, " imreoir a áirítear i measc an bheagáin sin a bhfuil fíorstádas i measc imreoirí sacair an domhain acu.". Dúirt Pelé i 1966, ‘George Best is the greatest footballer in the world’. B’fhíor dó – ar feadh bliana, nó dhó. 
Peil.
Bhuaigh Beat Corn na hEorpa le Manchester United i 1968. 
Tar éis dó ‘éirí as’ an imirt, in aois a 25, sa bhliain 1971, ag preas-agallamh i Marbella, dúirt sé, ‘I’m a bloody wreck. All I’ve done for the past year is drink. I can’t play to a high standard any more.’ 
Ach tháinig Best ar ais. Arís is arís eile – club i ndiaidh club, leithscéal i ndiaidh leithscéil, go dtí nach raibh ann sa deireadh, agus é meata go mór agus imithe ar fad ar an uisce bruite, ach an scáil, lagmhacalla tragóideach na sean-áilleachta. 
I 1978, i Meiriceá, agus bánta na maitheasa i bhfad san aimsir chaite leis, d’aimsigh an t-asarlaí cúl álainn eile (anseo). Ach fuair an t-ól greim air sna Stáit Aontaithe chomh maith. 
Saol pearsanta.
Ba laoch é Best do na milliúin ar fud na Breataine agus na hÉireann agus níos faide i gcéin. Ach, toisc go raibh sé óg, sna fichidí, agus é ag baint súip as an saol ar nós réalta rac-cheoil, níor cothaíodh riamh íomhá an laoich gan smál. Mar sin féin, chuir a iompar díomá ar a lán. Bhí Best tugtha do na mná agus don ól. 
Ba é Best an chéad rac-réalta sacair. An chéad imreoir a bhí ina "entrepreneur". D’oscail sé clubanna oíche agus búitící faisin ina ainm féin. Bhí raon speisialta cumhráin amuigh aige, "‘Grooming aids for men – ‘Fore’ brings out the Best in a man.’" 
Má bhí Best beannaithe idir mhná, na mílte díobh, is cosúil, bhí triúr ban eisceachtúil a sheas leis in am an ghátair. A chéad shearc i Londain, an mainicín Jackie Glass, Angie MacDonald-Janes, an chéad bhean chéile aige, agus aingeal coimhdeachta bhlianta dorcha na nóchaidí, Alex, an compánach a d’fhan leis chomh fada le béal na huaighe. B'shin í Jackie Glass an t-aon bhean riamh a thug bata agus bóthar do George Best, ar bhonn minicíocht a chuid imeartha as baile. 
Streachailt leis an alcólachas.
D'ainneoin a cheird iontach, bhí fadhbanna aige i gcónaí le halcól, agus d'éirigh sé as an spórt nuair a bhí sé fós óg. 
Ní raibh Best ábalta a andúil a smachtú, agus tugadh ae marbháin dó dhá uair mar go raibh teipthe ar a ae. “Ní bheidh deireadh leis an streachailt go dtí go bhfaighidh mé bás,” a dúirt sé agus an chuma air gur ag géilleadh go suaimhneach dá chinniúint a bhí sé. Lean sé den ól. Fuair sé bás i 2005 de bharr teipeadh ae.
Fuair Diego Maradona bás ar an lá céanna (taom croí) ná George Best, 25 Samhain agus 16 bliain níos déanaí agus 60 bliain d'aois aige.
Eolas.
Seoladh "George Best – All On My Own" ag Féile Scannán Bhéal Feirste ar 16 Feabhra 2017. Féach anseo.
Herbert Kohl. Is polaiteoir Meiriceánach agus iar-sheanadóir sinsearach ó Wisconsin é Herbert H. Kohl (7 Feabhra, 1935 a rugadh é). Is ball den Pháirtí Daonlathach é.
Bhain sé amach céim Bhaitsiléir ón Ollscoil Wisconsin, Madison i 1956, agus céim Máistir Riaracháin Ghnó ón Ollscoil Harvard i 1958. Bhí sé ar fiannas in Airm SAM cúltaca idir 1958 agus 1964. Ba sheanadóir i Seanad SAM ó 1988 go 2013 é nuair a tháinig Tammy Baldwin (D) i gcomharbacht air.
John Major. Príomh-Aire na Ríochta Aontaithe ab ea John Roy Major (29 Márta 1943 a rugadh é), ó 1990 go dtí 1997. Roimhe sin, bhí postanna éagsúla eile ag Major i rialtas Pháirtí Coimeádach Margaret Thatcher. Ba é Major an phríomh-aire i rith chéad Cogadh na Murascaille. Baisteadh é John Roy Major cé gurb é an t-ainm "John" atá scríofa ar a theastas breithe. Bhain sé úsáid as an ainm "Roy" go dtí na luath-80í.
Trieste. Cathair Iodálach is ea Trieste (Laidin: "Tergeste", Gearmáinis agus canúint Réata-Rómainis Friuli: "Triest", na teangacha Iúgslavacha: "Trst") agus í suite in aice le teorainn na Slóivéine. Chaith James Joyce seal ina chónaí ansin, i dtús na fichiú haoise, agus é ag múineadh Béarla lena chuid a shaothrú. Is í Trieste príomhchathair réigiún Friuli-Venezia Giulia.
Lárghníomhaireacht Fhaisnéise. Is é an Lárghníomhaireacht Fhaisnéise (Béarla: "Central Intelligence Agency (CIA)") an eagraíocht fhaisnéise is tábhachtaí i Stáit Aontaithe Mheiriceá. Is eolas luachmhar é seo do rialtas SAM. 
Tá ceanncheathrú an CIA suite i Langley, Virginia, in aice le Washington, D.C. 
Stair.
Bunaíodh an ghníomhaireacht seo i 1947 chun eolas faoi rialtais, daoine agus eagraíochtaí eachtracha a fháil agus a scrúdú. 
Is é William J. Burns stiúrthóir an CIA ó tháinig sé i gcomharbas ar Gina Haspel ar 19 Márta 2021.
Tok Pisin. Nasctheanga is ea an teanga Tok Pisin agus í á labhairt go forleathan i Nua-Ghuine Phapua. Tá an teanga seo bunaithe ar an mBéarla ("talk business" -&gt; "tok pisin"), ach ós rud é go ndeachaigh teangacha bundúchasacha na háite an oiread sin i bhfeidhm ar an mblúirín Béarla seo, is ar éigean is féidir leis an mBéarlóir an teanga Tok Pisin a thuiscint gan í a fhoghlaim agus a staidéar mar a bheadh teanga neamhghaolmhar iasachta ar fad ann.
Glactar leis go labhraíonn cúig nó sé mhilliún duine an teanga seo go tráthrialta, ach níl sí chomh líofa céanna ag cách. Ar dtús ní raibh inti ach gléas cumarsáide idir daoine nárbh ionann a dteanga dhúchais, ach is iomaí páiste a fhoghlaimíonn an teanga seo ón gcliabhán inniu - is é sin tá an Tok Pisin ag iompú ina fásteanga. Sna cathracha is mó a labhraítear Tok Pisin mar phríomhtheanga, sin nó i measc na bpóilíní agus na saighdiúirí. Is dócha go bhfuil thart ar aon mhilliún amháin de dhaoine ag labhairt Tok Pisin mar theanga dhúchais, agus is minic nach bhfoghlaimíonn siad aon teanga áitiúil nó "tok ples" (&lt; "talk" agus "place" an Bhéarla) ach amháin mar thríú teanga (i ndiaidh "Tok Pisin" agus an Bhéarla). Mar sin, tá an chuma ar an scéal go bhfuil an Tok Pisin ag cur brú ar theangacha bundúchasacha Phapua. Ón taobh eile de, tá an Tok Pisin féin ag fáiltiú focail iasachta agus struchtúir ghramadaí nó comhréire ón ngnáth-Bhéarla agus ag dul chun cosúlachta leis.
Cúil Aodha. Ceantar Gaeltachta is ea Cúil Aodha in Iarthar Chorcaí, ina gcónaíonn timpeall 2,000 duine..
Cultúr.
Tá traidisiún láidir amhránaíochta ann ar a dtugtar "lúibíní" cineál d'agallamh beirte a chantar. Tá clú na scéalaíochta ar a lán daoine as Cúil Aodha chomh maith. 
Tionchar Ó Riada.
Ba ann a chaith Seán Ó Riada cuid mhaith dá shaol. Bhunaigh sé Cór Chúil Aodha i 1963. Tá cáil ar an gCór ar fud na hÉireann ó shin. Leanann a thionchar ar aghaidh le Cór Chúil Aodha faoi stiúir Peadar Ó Riada.
An Ómaigh. Tá an Ómaigh ar an bpríomhbhaile agus ar an mbaile is mó i gContae Thír Eoghain, i gCúige Uladh. Bhí 22,182 duine ina gcónaí ann sa bhliain 2008. 
Tá an baile suite idir na haibhneacha Dhroim Rátha agus Camabhann. 
Stair.
Bunaíodh an Ómaigh mar bhaile sa bhliain 1610. Bhí sé mar thearmann do dhaoine ó oirthear Chontae Thír Eoghain i rith na hÉirí Amach sa bhliain 1641.
Sa bhliain 1689, bliain Chatha na Bóinne, tháinig Séamas II go dtí an Ómaigh, ar an mbealach chun Doire. Is iad lucht tacaíochta Liam III, Prionsa Oráiste, a dhóigh an baile ina dhiaidh sin. 
Sa bhliain 1768, is é an Ómaigh a bhí mar baile do Chontae Thír Eoghain in ionad Dún Geanainn. 
Sa bhliain 1852, bhí na daoine in ann taisteal go Doire agus Inis Ceithleann ar an iarnród.
20ú haois.
I mí Lúnasa 1998, mharaigh buama de chuid an Fhíor-IRA 31 sibhialtach san Ómaigh, beirt leanbh gan saolú ina measc, agus gortaíodh 220. 
Ba í seo an bhuamáil ba mheasa riamh ó thús na dTrioblóidí. Is iomaí náisiúnaí Éireannach a ghlac col leis na heasaontóirí Poblachtánacha i ndiaidh an bhuama seo.
Lichtinstéin. Tír bheag thalamhiata is ea Prionsacht Lichtinstéin atá suite in iarthar na hEorpa. Is ball de Chomhlathas Saorthrádála na hEorpa í. Tá teorainn aici leis an Eilvéis agus leis an Ostair. Ba chuid den seanchúige Rómhánach, Raetia, í. 
Tá Lichtinstéin suite i nGleann na Réine Uachtair in aice le Sliabh Alpa. Cumann an abhainn ar teorainnthoir uile. Is ceann de dá tíortha talamhiata dúbailte í. 
Tá clú ag an tír mar is tearmann cánach í. Tá an tír ina ball de Chomhlachas Saorthrádála na hEorpa, an Limistéar Eorpach Eacnamaíoch agus an Limistéar Schengen, ach níl an tír ina ball den Aontas Eorpach.
Arkansas. Is stát é Arkansas atá suite i ndeisceartach S.A.M.
Stair.
Thug taiscéalaithe Francacha an t-ainm don stát. Bhí Quapaw Caddo, Seiricíoch agus Osage i measc na Meiriceánach dúchasach a bhí ina gcónaí in Arkansas cheana. Ar 15 Meitheamh 1836, d'éirigh Arkansas an 25ú stát den SAM mar stát sclábhaí. Scar Arkansas ón Aontas ar 6 Bealtaine 1861, ag cur tús leis an gcogadh cathartha. Glacadh Arkansas isteach san aontas mar stát arís i Mí Meithimh na bliana 1868.
Montgomery, Alabama. Is é Montgomery príomhchathair Alabama, agus é ar an dara cathair is mó sa stát freisin. Tá an chathair suite cois an abhainn Alabama i gContae Montgomery. Bhí baint lárnach ag eachtraí sa chathair le Gluaisteacht Chearta Sibhialta na Stát Aontaithe.
Birmingham, Alabama. Is cathair i gChontae Jefferson, Alabama, Stáit Aontaithe Mheiriceá é Birmingham. Is é an chathair is mó sa stát agus príomhbhaile an chontae. Tá cuid den chathair i gContae Shelby freisin. Bhí ról lárnach ag Birmingham sa Ghluaiseacht Chearta Shibhialta Mheiriceánach sna 1950idí agus 60idí. Bunaíodh an chathair sa bhliain 1871.
Alfa. Is é alfa (Α ina cheannlitir, α ina litir bheag) an chéad litir san aibítir Ghréagach. Tá sé de shliocht na litreach Féinící "aleph" . Sa Shean-Ghréigis fuaimníodh mar /æ/ nó /ə/ é, agus i gcóras na n-uimhreacha Gréagacha, bhíodh an luach 1 air.
Tá bunús ag an litir Rómhánach A agus ag an litir Choireallach A sa litir alfa.
Bordeaux.  Is cathair atá suite in iardheisceart na Fraince í Bordeaux (an Ocsatáinis: Bordèu). Is í príomhchathair na "région" Aquitaine agus an "préfecture" (príomhchathair riaracháin) "département" Gironde í.
Tíreolaíocht.
Tá Bordeaux suite gar do chósta an Atlantaigh Eorpaigh, in iardheisceart na Fraince agus i dtuaisceart an réigiúin Aquitaine. Tógadh an chathair ar lúb san abhainn Garonne, agus mar sin tá sí roinnte ina dá choda: an bruach thiar agus an bruach thoir. Go stairiúil, is é an bruach thiar an ceann is forbartha. Is féidir le línéir aigéin Bordeaux a shroicheadh ag baint úsáid as an nGaronne.
Daoine.
Maidir le daonáireamh na bliana 1999, bhí 215,363 duine ina gcónaí i gcathair ("commune") Bordeaux, agus maidir le daonáireamh na bliana 2005, mhéadaigh an figiúr seo go 230,600.
Gáma. Is é gáma (Γ ina cheannlitir, γ ina litir bheag) an tríú litir san aibítir Ghréagach. Tá sé de shliocht na litreach Féinící "gimel" . Sa Shean-Ghréigis fuaimníodh mar /g/ é, agus i gcóras na n-uimhreacha Gréagacha, bhíodh an luach 3 aige.
Tá bunús ag na litreacha Rómhánacha C agus G, agus ag na litreacha Chirileacha Ge Г agus Ghe Ґ, sa litir gáma.
Béite. Is é béite (Β ina cheannlitir, β ina litir bheag) an dara litir san aibítir Ghréagach. Tá sé de shliocht na litreach Féinící "beth" . Sa Shean-Ghréigis fuaimníodh mar [b] é, agus i gcóras na n-uimhreacha Gréagacha, bhíodh an luach 2 air. Sa Nua-Ghréigis fuaimníodh mar [v] é.
Tá bunús ag an litir Rómhánach B agus ag na litreacha Chirileacha "Be" (Б, б) agus "Ve" (В, в) sa litir béite.
Deilte. Is é deilte (Δ ina cheannlitir, δ ina litir bheag) an ceathrú litir san aibítir Ghréagach. Tá sé de shliocht na litreach Féinící "daleth" 𐤃. Sa Shean-Ghréigis fuaimníodh mar /d/ é, agus i gcóras na n-uimhreacha Gréagacha, bhíodh an luach 4 air. Sa Nua-Ghréigis fuaimníodh mar /ð/ (cosúil le th i this as Béarla) é.
Tá bunús ag an litir Rómhánach D agus ag an litir Choireallach "De" (Д, д) sa litir deilte.
Aibítir Ghréagach. Is í an aibítir Ghréagach (Gréigis: "Ελληνικό αλφάβητο") an aibítir ina scríobhtar an Ghréigis ón 9ú haois RC. Tá 24 litir sa bhun-aibítir.
Aibítir Choireallach. Is í an aibítir Choireallach (nó an aibítir ) an aibítir ina scríobhtar sé theanga náisiúnta Shlavach (an Bhílearúisis, an Bhulgáiris, an Mhacadóinis, an Rúisis, an tSeirbis agus an Úcráinis) chomh maith le cuid mhór de na teangacha eile a labhraítear i dtíortha an iar-Aontais Shóivéadaigh, san Áise agus in Oirthear na hEorpa. Cuireadh leaganacha den aibítir seo i bhfeidhm ar go leor teangacha san Aontas Sóivéadach, ach tá cuid mhór acu ag éirí aisti ar na saolta seo.
Is é an leagan thuas an ceann a úsáidtear leis an Rúisis a scríobh. Bíonn miondifríochtaí idir é agus na leaganacha den aibítir a úsáideann na teangacha eile.
Aibítir Eabhraise. Is í an aibítir Eabhraise an aibítir ina scríobhtar an Eabhrais.
Daniel Wu. Rugadh Daniel Wu (吳彥祖; Wú Yànzǔ) i San Francisco, California, Stáit Aontaithe Mheiriceá ar 30 Meán Fómhair 1974. Tógadh in Orinda, California é agus d'fhreastail sé ar Ollscoil Oregon. Bhí dúil aige in ealaíona míleata na Síne ó bhí sé ina ghasúr. Bhí sé i mbun club Wushu san ollscoil agus nuair a fuair sé a chéim san ailtireacht d'imigh sé leis go Hong Cong mar a bhfuair sé obair mar mhainicín agus mar aisteoir. 
Bhí sé i níos mó ná tríocha scannán go dtí seo.
Eaglais Vittskövle. Is Eaglais i Kristianstad, Skåne, An tSualainn í Eaglais Vittskövle. Tógadh ar dtús i rith an 12ú haois nó 13ú haois an eagais. Tógadh i 15ú haois séipéal taobh thuaidh di. Tiomnaíodh an séipéal ar son Naoimh Anne.
Sa 15ú haois, tógadh na tuamaí agus sa 1480í, maisíodh péinteáilte an leabhair Genesis a léirú iad.
Victor Hugo. Úrscéalaí, file agus drámadóir ab ea Victor-Marie Hugo (26 Feabhra, 1802 - 22 Bealtaine, 1885). Aithnítear é mar dhuine de na scríbhneoirí Francacha rómánsacha is tábhachtaí den 19ú haois. Scríobh sé na húrscéalta "Les Misérables" agus "Notre-Dame de Paris".
Eipsealón. Is é eipsealón (Ε ina cheannlitir, ε ina litir bheag) an cúigiú litir san aibítir Ghréagach. Tá sé de shliocht na litreach Féinící "he" . Sa Shean-Ghréigis fuaimníodh mar /e/ é, agus i gcóras na n-uimhreacha Gréagacha, bhíodh an luach 5 air. Sa Nua-Ghréigis fuaimníodh mar /e̞/ é.
Tá bunús ag an litir Rómhánach E agus ag an litir Choireallach "Ye" (Е, е) sa litir eipsealón.
Oxford. Is cathair atá suite in Oxfordshire, Sasana é Oxford (baintear úsáid as leaganacha Gaeilge "Áth na nDamh" nó "Ocsanport" go hannamh ). Tá 134,248 duine ina gcónaí sa chathair de réir dhaonáireamh 2001. Is í Ollscoil Oxford an ollscoil is sine í nDomhan an Bhéarla. Bhí Andrew Smith (iar-aire) ina fheisire do thoghcheantar Westminster ón mbliain 1987 go 2017.
Zéite. Is é zéite (Ζ ina cheannlitir, ζ ina litir bheag) an séiú litir san aibítir Ghréagach. Tá sé de shliocht na litreach Féinící "zayin" . Sa Shean-Ghréigis fuaimníodh mar /zd/, nó - níos déanaí - /zː/ é, agus i gcóras na n-uimhreacha Gréagacha, bhíodh an luach 7 air. Sa Nua-Ghréigis fuaimníodh mar /z/ é.
Tá bunús ag an litir Rómhánach Z agus ag an litir Choireallach "Ze" (З, з) sa litir zéite.
Moirféim. Is éard is moirféim ann ná an t-aonad is lú i dteanga a bhfuil aistriúchán séimeantach ag baint leis. 
Sampla ón nGaeilge: Tá dhá mhoirféim san fhocal "glanann", "glan" moirféim shaor, agus "-ann" moirféim nasctha.
Sa moirfeolaíocht, tá ceithre shaghas moirféimí ann:
Fóinéim. Is éard is fóinéim ann na ceann de na fuaimeanna a chloistear mar an fhuaim chéanna. Sampla ón nGaeilge: Cé gur fuaimeanna nó "allafóin" dhifriúla iad agus , cloistear mar an fhóinéim chéanna iad. Sin é, is féidir ceachtar díobh a úsáid agus ní athraítear brí an fhocail.
I ndáiríre, is minic an scéal ag brath ar áit na fóinéime san fhocal, cé acu allafón a úsáidtear. Bheadh an focal intuigthe dá mbainfí leas as an allafón "mícheart", ach bheadh sé níos deacra le fuaimniú, nó ní bheadh blas nádúrtha dúchasach air.
Éite. Is é éite (Η ina cheannlitir, η ina litir bheag) an seachtú litir san aibítir Ghréagach. Tá sé de shliocht na litreach Féinící "heth" . Sa tSean-Ghréigis fuaimníodh mar /ɛː/ nó /h/ é, agus i gcóras na n-uimhreacha Gréagacha, bhíodh an luach 8 air. Sa Nua-Ghréigis fuaimníodh mar /i/ é.
Tá bunús ag an litir Rómhánach H sa litir éite.
Téite. Is é téite (Θ ina cheannlitir, θ ina litir bheag) an ochtú litir san aibítir Ghréagach. Tá sé de shliocht na litreacha Féinící "teth" . Sa Shean-Ghréigis fuaimníodh mar /tʰ/ é, agus i gcóras na n-uimhreacha Gréagacha, bhíodh an luach 9 air. Sa Nua-Ghréigis fuaimníodh mar /θ/ é.
Tá bunús ag an litir Sean-Chirileach "Fita" (Ѳ, ѳ) sa litir téite.
Stair.
Sin é stair an litir téite.
!Xóõ. Ceann de na teangacha Khoisan is ea an teanga !Xóõ, agus í saibhir as an ngnáth i bhfóinéimí, níos saibhre ná aon teanga eile. Ar nós na dteangacha eile san fhine Khoisan, tá cuid mhaith smeach-chonsan agus gutaí laraingeacha sa teanga !Xóõ.
Labhraíonn thart ar 4,200 duine !Xóõ, agus cónaí orthu sa Bhotsuáin agus sa Namaib don chuid is mó.
Is gá a phointeáil amach nach bhfuil gach teangeolaí den tuairim go bhfuil gaol ag na teangacha Khoisan go léir le chéile. Cuid mhaith de na saineolaithe, síleann siad go bhfuil níos mó ná aon fhine teangacha amháin i gceist leis na teangacha Khoisan. De réir na tuisceana seo, is ball de na teangacha Ta'a-!Kwi (nó na teangacha Tuu) í an teanga !Xóõ, agus níl aon teanga bheo eile fágtha san fhine áirithe seo ná an teanga N|u. Tá an teanga N|u ag saothrú an bháis cheana, agus chreidtí marbh í cheana féin, ach thángthas trasna ar dhornán seanchainteoirí sna 1990idí.
Teanga thonúil í an teanga !Xóõ freisin, agus ceithre thon éagsúla ann, cosúil leis an tSínis chaighdeánaithe.
Is é an t-ordú focal is dual don teanga ná SVO, is é sin, is é an t-ainmní a thagann ar dtús, an briathar a thagann ar lorg an ainmní, agus an cuspóir a thagann sa deireadh - cosúil leis an mBéarla agus le cuid mhaith de na teangacha Eorpacha. Tríd is tríd, is iad na fuaimeanna an chuid is deacra den teanga seo, nó níl an ghramadach leath chomh coimhthíoch sin - baineann sí úsáid as réamhfhocail, agus tagann na ginidigh, na haidiachtaí agus na clásail choibhneasta ar lorg an fhocail a bhfuil siad ag tagairt dó, cosúil leis an nGaeilge. Scéal eile go dtagann na huimhreacha i ndiaidh an ainmfhocail freisin, rud nach dtarlaíonn sa Ghaeilge ach leis an uimhir "amháin" ("duine amháin", mar shampla). 
B'é Anthony Traill, teangeolaí ón Afraic Theas a fuair bás i Mí Aibreáin 2007, an duine ba mhó a rinne taighde ar an teanga !Xóõ. Bhreac sé síos foclóir agus gramadach na teanga.
Matamaiticeoir. Is éard is matamaiticeoir ann ná duine a dhéanann staidéar agus taighde ar mhatamaitic.
Robert Plant. Amhránaí Sasanach is ea Robert Plant (rugadh leis an ainm Robert Anthony Plant é, ar an 20 Lúnasa 1948 i West Bromwich, Sasana). Bhí Plant ina phríomhamhránaí leis an mbanna rac-cheoil Led Zeppelin, idir 1968 agus bás John Bonham i 1980. Is ceoltóir ina aonar anois é.
D'eisigh sé an t-albam fíor-rathúil "Raising Sand" in éineacht le Alison Krauss sa bhliain 2007.
Hipirtéacs. Is modh i ríomhaireacht é hipirtéacs le haghaidh cáipéisí a chur ar fáil agus nascanna agus cros-tagairtí a chruthú eatarthu. Ba é bunú an Idirghréasáin Domhanda ag Tim Berners-Lee, a bhí ag obair mar eolaí i CERN, i 1990, an chéad úsáid chóras hipirtéacs a bhain clú amach i mbéal an phobail.
Úsáidtear an modh seo i gcaighdeáin an Idirlín, is é sin Teanga Mharcála Hipirtéacs nó HTML agus Prótacal Aistrithe Hipirtéacs nó HTTP.